Mener brudd-sms ikke beviser kjærlighetsforhold
Tirsdag ble det lagt frem flere slettede tekstmeldinger som har gått mellom den tiltalte Vågå-ordføreren og jenta som ikke har vært kjent for retten før. Meldingene ble lagt frem da senioringeniør Olav Tolo i Kripos gikk gjennom datafilene politiet hadde sikret en gang til før han skulle i vitneboksen i Sør-Gudbrandsdal tingrett. Der fant de blant annet følgende melding send fra jenta til Øygard: «Det er slutt, Rune! Jeg har mer følelser for han NN (hennes nye kjæreste) enn deg. Det er slik jeg ikke styrer...» - Det er en bekreftelse på det vi har sett tidligere i meldinger. Innholdet viser ganske klart at dette er avslutningen av et kjærlighetsforhold. Jeg var ikke overrasket over innholdet. Det er bare en bekreftelse på det vi har visst tidligere, sier bistandsadvokat Nina Emilie Braathen Hjortdal. VG Direkte:Referat fra dag 14Larsen en av en helt annen oppfatning. - Jeg tolker ikke dette på en annen måte enn det som har vært utsagnet til jenta hele veien. Tekstmeldingen er ikke besvart fra Øygard sin side. Hadde han svart med samme mynt og svart «javel» eller noe sånt så hadde vi derimot hatt et problem, sier Larsen. Hun mener at jentas syn på sin relasjon med Øygard ikke nødvendigvis er den riktige. - Dette er hennes oppfatning, og vi har forsøkt i snart fire uker å vise at det ikke er sikkert at hennes historie er riktig. Men dette er en ny variant av gammelt innhold. Det indikerer ikke noe av det tiltalen beskriver, men hvordan jenta selv har sett på dette forholdet.Kripos fant fredag 70 slettede sms-er i data fra fra jentas mobil. Dette ble gjort ved hjelp av ny programvare som Kripos har utviklet siden sist gang mobilen ble sjekket - i februar i år. Senioringeniør Olav Tolo i avdelingen for elektroniske spor i Kripos sier at han sjekket data fra mobilene i saken da han forberedte tirsdagens vitnemål. - Jeg gjorde det for å være på den sikre siden, sier Tolo. - Ved forrige undersøkelse ble det ikke funnet rekonstruerte sms-er. I de nye undersøkelsene ble det funnet 70 sms-er som var markert som slettet, sier Tolo.De slettede sms-ene ble lagt frem i retten som nye bevis mot Øygard. 15. september i fjor tar ordføreren kontakt fordi han ønsker avklaring rundt en tur til New York med Kommunebanken. Planen er at jenta skal være med dit. Tiltalte til fornærmede: «Du må svare? Jeg må gi kommunebanken svar.» Fornærmede til tiltalte: «Det står innen den 19. Jeg vil være med. Med deg. Bare du og jeg.» Tiltalte til fornærmede: «Men er du bare min da!» Tiltalte til fornærmede: «Ja, det står 19. for opplysninger, men skal jeg melde deg av, må jeg gjøre det nå.» Tiltalte til fornærmede: «Ja, bare vi» Fornærmede til tiltalte: «Det er slutt, Rune! Jeg har mer følelser for han NN (hennes nye kjæreste) enn deg. Det er slik jeg ikke styrer...» To dager senere, 17. september 2011, sender Øygard følgende melding til jenta: «Ringte mor di, fordi jeg elsker deg!»
Forsvarer Mette Yvonne Larsen mener jentas «Det er slutt»-sms ikke beviser at overgrepstiltalte Rune Øygard hadde et forhold til jenta.